Title: 2. Miksi verkkokurssille?
Course: Opas verkkokurssilla opiskeluun

Opiskelijoiden ajatuksia verkkokurssilla opiskelusta (kuva)

Oheiset opiskelijoiden kommentit on kerätty lukuvuonna 2018-2019 Jyväskylän aikuislukion biologian ja maantieteen verkkokursseilla annetuista kurssipalautteista.

Opiskelijoiden ajatuksia verkkokurssilla opiskelusta (teksti)

"Verkkokursseista on iso hyöty, kun on paljon urheilutreenejä, ja se tuo helpotusta arkeen, kun ei tarvitse olla läsnä koulussa, vaan voi tehdä oman aikataulun mukaan itsenäisesti."

"Verkkokurssit ovat hyvä tapa opiskella perheelliselle."

"Voin tehdä töitä koulun ohessa paremmin."

"Verkkokurssit sopivat minulle hyvin, opiskelen mieluiten omassa rauhassa omaan tahtiin. Lähitunneilla minun on hankalampi keskittyä ja joskus edetään liian hitaasti ja joskus taas liian nopeasti. Pidän itsenäisestä opiskelusta."

"Tykkäsin ensimmäisestä verkkokurssistani, koska tehtäviä tehtiin monin eri konstein. Tehtiin yksin, keskusteltiin ja opinkin tosi hyvin."

"Kurssilla pärjääminen vaatii sitä, että oikeasti opiskelee ja tekee vaadittavat tehtävät."

"Verkkokurssilla joutuu itse etsimään paljon tietoa ja siinä samalla oppii löydettävän tiedon lisäksi paljon muutakin."

"Mielestäni verkkokurssilla oppii myös tietokoneen käyttöä."